12/05/2021 | Administración LocalMunicipal
Dodro
Resolución modificación delegación competencias Alcaldía en Xunta de Goberno Local

O 4 de maio de 2021 o alcalde do concello de Dodro ditou a resolución número 65/2021, que se transcribe: “Considerando que a organización do Concello de Dodro se completa mediante a Xunta de Goberno Local, por acordo do Pleno da Corporación adoptado en sesión celebrada o 03/07/2019. Tendo en conta que a alcaldía conta a potestade de delegar na Xunta de Goberno Local o exercicio de determinadas competencias que ten atribuídas, ao abeiro do establecido nos artigos 21.3 da Lei 7/1985, de 2 de abril Reguladora das Bases do Réxime Local e 43 e 114 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Logo de ver a Resolución da alcaldía núm.230/2019 de 28 de xuño de delegación de competencias na Xunta de Goberno Local e considerando que a delegación dalgunha das competencias que nela se inclúen non fai operativo o funcionamento da administración por enlentecer algúns procedementos, en uso das facultades conferidas polo artigo 20.3 e 23.4 da citada Lei 7/1985, PRIMEIRO.- Modificar a delegación de competencias na Xunta de Goberno Local efectuada por Resolución da Alcaldía núm.230/2019 de 28 de xuño, deixándoa sen efecto. SEGUNDO.- Delegar na Xunta de Goberno o exercicio das seguintes atribucións correspondentes a Alcaldía: a) A resolución de expedientes que teñan por finalidade o sometemento ao control municipal dos actos de edificación e uso do solo, definidos no artigo 142.2 da Lei do Solo de Galicia. b) As aprobacións dos instrumentos de planeamento de desenvolvemento do planeamento xeral non expresamente atribuídos ó Pleno, así como a dos instrumentos de xestión urbanística e dos proxectos de urbanización, todo elo nos termos previstos na normativa de urbanismo e ordenación do territorio de Galicia. c) Aprobación do expediente de delimitación do solo de núcleo rural, segundo o establecido no art.78 da Lei 2/2016 do Solo e Urbanismo de Galicia. a) Aprobar a oferta de emprego público de acordo co Orzamento e o cadro de persoal aprobados polo Pleno. b) Aprobar as bases das probas para a selección de personal e para os concursos de provisión de postos de traballo. As competencias como órgano de contratación respecto dos contratos de obras, de subministro, de servizos, de concesión de obras, de concesión de servizos, os contratos administrativos especiais e os contratos privados, cando o seu valor estimado non supere o dez por cento (10 %) dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración no sexa superior a catro anos, eventuais prórrogas incluídas, sempre que o importe acumulado de todas as súas anualidades non supere nin a porcentaxe indicada, referida aos recursos ordinarios do orzamento do primeiro exercicio, nin a contía sinalada. Esta competencia delegada levará aparellada a de autorizar e dispoñer os gastos correspondentes contra aplicacións orzamentarias cuxa xestión lles corresponda, en virtude do establecido no artigo 117 da Lei 9/2017 de Contratos do Sector Público e, en xeral, todos aqueles actos e trámites que a normativa vixente atribúe ó órgano de contratación. A Alcaldía manterá as competencias como órgano de contratación respecto dos contratos menores. A aprobación de proxectos técnicos de obras e de servizos, con arreglo ó procedemento legalmente establecido, cando sexa competente para a súa contratación ou concesión e estean previstas no Presuposto. A aprobacións dos convenios previstos no artigo 47.2 da Lei 40/2015, do 1 de outubro, do Réxime Xurídico do Sector Público. a) Solicitude e aceptación de subvencións doutras administracións non expresamente atribuídas a outro órgano de goberno municipal, agás os supostos nos que se esixa a solicitude e/ou aceptación por algún órgano municipal específico, sen prexuízo de que por razóns de urxencia a Alcaldía efectúe a solicitude dando conta á Xunta de Goberno Local na seguinte sesión que se celebre. b) A aprobación das bases e das convocatorias de axudas, premios e subvencións sometidas ao principio de libre concorrencia. c) A concesión definitiva de subvencións, premios, axudas e becas outorgadas polo Concello en réxime de concorrencia competitiva. d) A aprobación da concesión das subvencións previstas de forma nominativa no Orzamento Municipal e no seu caso, do convenio regulador das mesmas. e) A concesión de axudas directas cando se acrediten razóns de interese público, social, económico ou humanitario que impidan a súa convocatoria. A aprobación das xustificacións presentadas polos beneficiarios permanece no ámbito competencial da alcaldía. a) Resolución de expedientes de responsabilidade patrimonial esixida ó Concello de Dodro nos termos sinalados pola normativa aplicable b) Expedientes de esixencia de responsabilidade extracontractual a terceiros que causen dano en intereses, dereitos ou bens municipais. As resolucións de creación, modificación e supresión dos ficheiros con datos de carácter persoal, consonte ó disposto pola normativa aplicable en materia de protección de datos. O outorgamento, autorización de transmisión e declaración de caducidade das licencias de taxi ás que se refire a Lei 4/2013, de 30 de maio, de transporte público de persoas en vehículos de turismo de Galicia, ou normativa posterior, no seu caso. a) Recoñecemento de obrigas e ordes de pagamento. Non se inclúen na delegación a amortización e intereses dos préstamos, nóminas e seguros sociais, anticipos de persoal, anuncios BOP e DOG e os pagamentos a xustificar. b) A aprobación de prezos públicos, consonte ao disposto na ordenanza municipal reguladora dos mesmos. c) A aprobación dos padróns fiscais. d) A aprobación da liquidación de ingresos derivados da concesión de licenzas e autorizacións delegadas na Xunta de Goberno Local. TERCEIRO.- Todo canto antecede o é sen prexuízo das avocacións que, no seu caso, puideran disporse pola Alcaldía, de maneira motivada e mediante resolución formal, de acordo co previsto na Lei 40/2015 de Réxime Xurídico do Sector Público; e das facultades de asesoramento e ditame que reserva á Xunta de Goberno Local o art.23 da Lei 7/1985 Reguladora das Bases de Réxime Local. CUARTO.- Non é delegable a resolución dos recursos administrativos que se interpoñan contra os actos ditados por delegación. O órgano competente para a resolución do recurso de reposición contra os ditos acordos será a Alcaldía, na aplicación do artigo 9.2. c) da Lei 40/2015, do 1 de outubro, que prohíbe a delegación das competencias relativas á resolución de recursos. QUINTO.- O réxime dos acordos ditados por delegación será o establecido pola Lei 40/2015 de Réxime Xurídico do Sector Público, Lei 7/1985 Reguladora das Bases de Réxime Local e Real Decreto 2568/1986 de Regulamento de Organización, Funcionamento e Réxime Xurídico das Entidades Locais. No texto dos acordos adoptados pola Xunta de Goberno Local en virtude desta delegación, terase que facer constar esta circunstancia mediante a inclusión, na parte expositiva, dunha referencia á resolución de delegación. SEXTO.- Da presente resolución darase conta ó Pleno na primeira sesión que este celebre e publicaranse no Boletín Oficial da Provincia e na sede electrónica do concello, sen prexuízo da súa efectividade dende o día seguinte ó da data en que se dita a mesma, consonte co disposto nos apartados 2 e 4 do artigo 44 do Regulamento de Organización, Funcionamento e Réxime Xurídico das Entidades Locais, do 28 de novembro de 1986” O que se publica aos efectos oportunos Dodro, 5 de maio de 2021 O alcalde Francisco Xabier Castro Tourís